Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 206

a) Csillagászati és mikroszkopikus méretek 2 óra Mit jelent a közelítő számítás, ha a számok nagyon nagyok vagy nagyon kicsik? Az összeadásnak és kivonásnak akkor van jelentősége, ha a számok megközelítőleg egyformán nagyok vagy kicsik. Nagyon kell figyelni a helyi értékre! Nagyon eltérő számok szorzására és osztására szükség lehet. Érdemes a számításokat számológéppel végezni, de előtte fontos a várható eredményre becslést adni. A tanulók gyűjtsenek írásokat újságokból vagy az internetről, ahol nagyon nagy és nagyon kicsi számok szerepelnek – egyéni munka. A talált számokat kerekítsék és értelmezzék a szöveg jelentésének megfelelően kiscsoportokban. Páros munka: az egyik tanuló úgy olvasson fel egy általa választott szöveget, hogy a számokat kihagyja belőle. A társa próbálja meg a hiányzó számokat pótolni, majd cseréljenek szerepet. A szöveg alapján végezzenek számítási műveleteket. Pl. Az egyik égitest a Földtől ennyi távolságra van, egy másik annyira, milyen messze lehetnek egymástól? Ha egy tablettában ennyi milligramm hatóanyag van, akkor a gyár évente mennyi hatóanyagot használ fel? Készítsenek grafikont, ábrázolják a hatóanyag szükséges mennyiségét attól függően, hogy hány tabletta készítését feltételezik. Kiemelt kompetenciák A matematika és a valódi világ problémái közötti kapcsolatok látása. A munkával kapcsolatos számítások ismerete, az iskolában megszerzett tudás alkalmazása a gyakorlatban is. Az önellenőrzés képessége, felelősségvállalás számítási munkáikért. (Ha nem is képesek maguk elvégezni a könyvelési feladatokat, pénzügyi számításokat, arra szükségük van, hogy világos képet kapjanak ezekről a műveletekről is.) Kulcskompetenciák Természettudományos kompetencia: a természettudományos és műszaki műveltség alkalmazása a problémamegoldásban. Digitális kompetencia: internet alapú szolgáltatások elérése, a velük való kutatás. Kiemelt fejlesztési feladatok Gazdasági nevelés Környezettudatosságra nevelés A tanulás tanítása Műveltségi területek Ember és társadalom Ember a természetben Földünk - környezetünk

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes